Liga a 2-a: Comuna Recea - Rapid , sâmbătă, ora 12:30 , Digi Sport 1

Liga 1: Viitorul - Astra, sâmbătă, ora 21:30, Digi Sport 1

Simona a fost condusă cu 5-1 în setul secund, dar a câștigat cinci game-uri consecutive. Mai mult, la 6-5, jucătoarea de 25 de ani a avut șansa să închidă setul, ratând patru mingi de set, trei dintre ele fiind consecutive.

În tie-break, Halep părea că pierde setul printre degete, la 4-2 pentru Svitolina, dar a câștigat apoi 3 puncte consecutive. A venit rândul Elinei să își adjudece două puncte la rând și să ajungă la 6-5, având o minge de meci salvată de româncă, care a egalat situația pe tabelă, impunându-se la 6.

În decisiv, Halep a dovedit că are un plus la capitolul moral, iar Svitolina a greşit tot mai mult, astfel că Simona a făcut game după game, câştigând net, cu 6-0, încheind apoteotic, cu un as.

În cele două ore şi 6 minute de joc, Halep a reuşit 2 aşi, a comis 3 duble greşeli, a avut 26 de mingi direct câştigătoare şi a făcut 27 de erori neforţate. Svitolina a avut un as, 2 duble greşeli, a contabilizat 36 de winners, dar şi 45 de erori neforţate.

Halep, care a pierdut primul său set la ediţia din acest an a turneului de la Roland Garros, o conduce acum pe Svitolina cu 2-1 la meciurile directe: Halep s-a impus cu 6-1, 6-1 în 2013, la Sofia, iar Svitolina a învins-o recent, în finala turneului de la Roma, cu 4-6, 7-5, 6-1, profitând de accidentarea româncei la gleznă.

Simona Halep, care anul trecut s-a oprit în optimi, şi-a asigurat acum 530.000 euro şi 780 de puncte WTA.

În penultimul act la Roland Garros, Halep o va înfrunta pe numărul trei mondial, Karolina Pliskova (Cehia), pe care o conduce cu 4-1 în meciurile directe. În 2015, Halep câştiga cu 6-4, 7-6 (4) în finală la Dubai, iar apoi se impunea şi în optimi la Indian Wells, cu 6-4, 6-4. Anul trecut, Simona învingea cu 6-4, 7-5 în sferturi la Sydney, după care Pliskova se impunea în Cupa Davis, cu 6-7 (4), 6-4, 6-2, ultimul duel, disputat anul trecut, la Montreal, încheindu-se tot cu victoria româncei, 6-3, 6-3, în optimi. De remarcat că toate meciurile au avut loc pe hard.

LIVE TEXT

GAME SET MECI HALEP!!!! 3-6, 7-6, 6-0!!!!!! Simona încheie ca o mare campioană, cu un game alb!!!! Ultimul punct a fost un as al Simonei!!!!

UPDATE 17:13: Halep - Svitolina 3-6, 7-6, 5-0! Break Halep!!! Simona e la un singur pas de semifinalele de la Roland Garros

UPDATE 17:10: Halep - Svitolina 3-6, 7-6, 4-0! Game Halep!!! Simona e la doar două game-uri de câștigarea unui meci care la un moment dat părea pierdut. Jocul ei s-a ridicat enorm, iar Svitolina a căzut.

UPDATE 17:06: Halep - Svitolina 3-6, 7-6, 3-0! Break Halep!!! Simona e de neoprit! Face dublu break și e din ce în ce mai aproape de semifinale.

UPDATE 17:03: Halep - Svitolina 3-6, 7-6, 2-0! Game Halep!!! Început incredibil de set pentru Simona, care a început să lovească din ce în ce mai bine, fiind clar la controlul meciului.

UPDATE 16:58:Halep - Svitolina 3-6, 7-6, 1-0! Simona începe perfect setul decisiv, cu un break consistent. A ajuns repede la 40-0, dar adversara ei a recuperat până la 30-40, înainte să trimită o minge simplă în fileu.

UPDATE 16:53: Halep - Svitolina 3-6, 7-6. Svitolina a ridicat din nou nivelul și a ajuns la 4-2 în tie-break. Simona a câștigat 3 puncte consecutive, dar alte două adjudecate de Elina i-au adus prima minge de meci, ratată de Svitolina, iar Simona câștigă setul cu foarte mult noroc, după o minge care a căzut de pe banda fileului.

UPDATE 16:43: Halep - Svitolina 3-6, 6-6. Game Svitolina. Simona a avut 40-0 pe serviciul adversarei, dar a ratat trei mingi de set consecutiv. Mai mult, românca a avut o șansă uriașă la a patra minge de set. Avem tie-break în actul secund.

UPDATE 16:36: Halep - Svitolina 3-6, 6-5. Game Halep! Simona continuă revenirea miraculoasă și trece în avantaj în setul secund, după 5 game-uri câștigate la rând. La 40-40, Simona a reușit punctul meciului.

UPDATE 16:31: Halep - Svitolina 3-6, 5-5. Break Halep! Simona reușește o revenire de senzație și câștigă patru game-uri consecutive.

UPDATE 16:27: Halep - Svitolina 3-6, 4-5. Game Halep! Simona își face serviciul, dar mai are nevoie de un break pentru a salva meciul.

UPDATE 16:23: Halep - Svitolina 3-6, 3-5. Break Halep! Simona nu renunță încă și face un nou break, practicând un joc încântător

UPDATE 16:19: Halep - Svitolina 3-6, 2-5. Game Halep! Simona își eliberează brațul și își trece în cont un al doilea game în setul secund.

UPDATE 16:17: Halep - Svitolina 3-6, 1-5! Game Svitolina! Nimic nu o mai poate opri pe Elina, mai ales că Simona a căzut din punct de vedere mental, făcând greșeală după greșeală. Totuși, un backhand superb în lung de linie ne mai dă niște speranțe, dar ucraineanca ajunge la un singur game de semifinale.

UPDATE 16:11: Halep - Svitolina 3-6, 1-4! Break Svitolina! Un retur direct câștigător îi aduce trei mingi consecutive de break Svitolinei, iar prima este fructificată. Simona pare la pământ în aceste momente și doar o minune o mai poate duce în semifinale.

UPDATE 16:06: Halep - Svitolina 3-6, 1-3! Game Svitolina! Un as servit de Elina duce scorul la 40-0. O nouă greșelă făcută de Halep duce scorul la 3-1.

UPDATE 16:06: Halep - Svitolina 3-6, 1-2! Game Halep! Simona ratează o minge de game, dar punctează pe tabelă și în actul secund, rămând în cărți pentru o revenire așteptată de toți fanii români.

UPDATE 16:02: Halep - Svitolina 3-6, 0-2! Game Svitolina! Game lejer pe serviciu câștigat de Elina, care a ajuns repede la 40-0 și a profitat de încă două greșeli neforțate ale Simonei.

UPDATE 15:58: Halep - Svitolina 3-6, 0-1! Break Svitolina! Simona luptă din toate puterile împotriva unei adversare cu un nivel de joc foarte ridicat. Totuși, Elina riscă mult și greșește în două rânduri, scorul ajungând la 30-30. Se ajunge la egalitate după un forehand uriaș al Svitolinei. Încă o lovitură spectaculoasă îi aduce prima șansă de break a setului, convertită după o minge trimisă în fileu de Simona.

UPDATE 15:53: Halep - Svitolina 3-6! Game, set Svitolina! Simona a renăscut și o scurtă de vis o aduce în avantaj, după un raliu de 24 de lovituri. Un backhand în lung de linie duce scorul la 30-0 pentru româncă. O greșeală neforțată le aduce pe cele două la 30-30. Un retur ratat i-a adus Elinei prima minge de set, pe care a și convertit-o.

UPDATE 15:48: Halep - Svitolina 3-5! Game Halep! Simona revine în joc și se apropie la două game-uri de adversară, după ce câștigă 3 jocuri consecutive. Urmează un game crucial.

UPDATE 15:45: Halep - Svitolina 2-5! Break Halep! Simona revine în joc și face primul break al meciului, începând să spere la o revenire spectaculoasă.

UPDATE 15:41: Halep - Svitolina 1-5! Game Halep! Simona punctează în sfârșit pe tabelă și întrerupe seria câștigătoare a adversarei.

UPDATE 15:34: Halep - Svitolina 0-5. Game Svitolina! Simona face tot posibilul să revină în joc și are două mingi de re-break, după un retur puternic. Ucraineanca joacă mai repede în aceste momente și egalează. O minge lungă a Elinei îi aduce o nouă șansă de break Simonei, ratată din nou. A patra nu e nici ea cu noroc, iar un retur îi fileu îi aduce șansa de 5-0 Elinei, care însă se lovește de un punct superb al sportivei noastre. A doua oară nu mai ratează Elina și este 5-0.

UPDATE 15:26: Halep - Svitolina 0-4. Break Svitolina! Halep începe game-ul cu o dublă greșeală, dar egalează după o scurtă ratată de Svitolina. Ucraineanca trece din nou în avantaj după o minge prea lungă a Simonei. Urmează două mingi de break pentru Elina, care propune un nivel foarte înalt al jocului. Totuși, Simo revine și le salvează pe ambele. Un schimb superb îi aduce Elinei o nouă șansă de break, convertită cu un retur direct câștigător.

UPDATE 15:21: Halep - Svitolina 0-3. Game Svitolina! Sportiva din ucraina riscă mult, fiind la conducerea jocului și ajungând la 30-15, fără ca Simona să aibă un cuvânt de spus. Un retur superb o aduce din nou la egalitate, dar o minge trimisă puțin afară îi conferă o minge de game, dar Halep inventează un forehand uriaș și se ajunge la egalitate. Se joacă la un nivel înalt încă din start, iar Halep ratează o minge de break. Urmează două greșeli ale sportivei noastre și Svitolina confirmă break-ul.

UPDATE 15:15: Halep - Svitolina 0-2. Break Svitolina! Simona câștigă primul punct de-abia la 0-30. Un smash trimis în fileu de Halep îi aduce Svitolinei două mingi de break, prima dintre ele fiind trimisă în fileu de ucraineancă. ”Simo” apasă pe accelerație și egalează la 40. Un backhand în lung de linie îi aduce a treia șansă de break Svitolinei, fructificată de această dată.

UPDATE 15:12: Halep - Svitolina 0-1. Game, Svitolina! Elina începe bine meciul și ajunge repede la 40 zero, folosindu-se de lovituri lungi care o deranjează pe Simona. Game alb pentru Svitolina.

UPDATE 15:02: Simona Halep și Elina Svitolina au pătruns pe teren și se pregătesc pentru sfertul de finală de la Roland Garros. Temperatura a mai crescut la Paris: sunt 19 grade Celsius.

Etichete:

,

,

,

,

,

,

,

,